PMIndiaData/PMIndiaSum huggingface dataset:
“ఆర్థికంగా బ‌ల‌హీన వ‌ర్గాల వారికి రిజ‌ర్వేశన్ క‌ల్ప‌న కోసం రాజ్యాంగం లో స‌వ‌ర‌ణ’’ అంశం పై కేబినెట్ నోట్ కు సంబంధించినటువంటి సవ‌రించిన కార్యాలయ విజ్ఞాపన పత్రాని కి ఆమోదం తెలిపిన మంత్రివ‌ర్గం

‘‘ఆర్థికం గా బ‌ల‌హీన వ‌ర్గాల వారికి రిజ‌ర్వేశన్ క‌ల్ప‌న కోసం రాజ్యాంగం లో స‌వ‌ర‌ణ’’ అంశం పై కేబినెట్ నోట్ కు సంబంధించినటువంటి స‌వ‌రించిన కార్యాలయ విజ్ఞాపన పత్రాని కి (ఒఎమ్ కు) ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ స‌మావేశం ఎక్స్-పోస్ట్ ఫాక్టో ఆమోదం తెలిపింది. ఈ ఒఎమ్ ను మంత్రివ‌ర్గం 2019వ సంవ‌త్స‌రం జ‌న‌వ‌రి 8 వ‌ తేదీ న ఆమోదించింది. ప్ర‌యోజ‌నాలు: ఆర్థిక స్థితి యొక్క కారణం గా ఉన్న‌త విద్య మ‌రియు ఉపాధి వంటి సౌకర్యాల ను కోల్పోయిన వారికి ఈ ఆమోదం ఆ సౌకర్యాల ను పొందడం లో సహాయకారి గా ఉండటమే కాకుండా దీని వల్ల సామాజిక స‌మాన‌త్వానికి ప్రోత్సాహం కూడా లభించగలదు.
నేశ‌న‌ల్ ఇన్‌స్టిట్యూట్స్ ఆఫ్ ఫూడ్ టెక్నాల‌జీ, ఆంత్రప్రెన్యోర్ శిప్ ఎండ్ మేనేజ్‌మెంట్ బిల్‌, 2019ని పార్ల‌మెంటు లో ప్ర‌వేశ‌పెట్టేందుకు ఆమోదం తెలిపిన మంత్రివ‌ర్గం

నేశ‌న‌ల్ ఇన్‌స్టిట్యూట్స్ ఆఫ్ ఫూడ్ టెక్నాల‌జీ, ఆంత్రప్రెన్యోర్ శిప్ ఎండ్ మేనేజ్‌మెంట్ బిల్‌, 2019ని పార్ల‌మెంటు లో ప్ర‌వేశ‌పెట్టేందుకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. హ‌రియాణా లోని కుండ్ లీ లో గ‌ల నేశ‌న‌ల్ ఇన్‌స్టిట్యూట్స్ ఆఫ్ ఫూడ్ టెక్నాల‌జీ, ఆంత్రప్రెన్యో ర్ శిప్ ఎండ్ మేనేజ్‌మెంట్ బిల్‌ (ఎన్ఐఎఫ్ టిఇఎమ్) ను మ‌రియు త‌మిళ‌ నాడు లోని తంజావూరు లో గ‌ల ఇండియ‌న్ ఇన్‌స్టిట్యూట్ ఆఫ్ ఫూడ్ ప్రోసెసింగ్ టెక్నాల‌జీ (ఐఐఎఫ్‌పిటి)ల‌కు ‘‘జాతీయ ప్రాముఖ్యం గ‌ల సంస్థ లు’’ హోదా ను క‌ట్ట‌బెట్ట‌డం ఈ బిల్లు యొక్క ధ్యేయం గా ఉంది. ప్ర‌యోజ‌నాలు : ఈ చ‌ట్టం పైన పేర్కొన్న సంస్థ ల‌కు పాఠ్య క్రమం యొక్క రూపురేఖ లను కల్పించడాని కి, ప‌రిశోధ‌న కార్య‌క‌లాపాల‌ ను చేప‌ట్ట‌డానికి మరియు విద్య సంబంధ కార్యక్రమాల యొక్క స్థాయి ని పెంపొందించడానికి విధి నిర్వ‌హ‌ణ పరంగా స్వ‌తంత్ర ప్ర‌తిప‌త్తి ని ధారద‌త్తం చేస్తుంది. దీనితో ఈ సంస్థ లు ప్ర‌పంచ శ్రేణి సంస్థ‌లు గా రూపుదిద్దుకో గ‌లుగుతాయి. ఈ సంస్థ లు ప్ర‌భుత్వ రిజ‌ర్వేశన్ విధానాన్ని అమ‌లు చేస్తాయి. అంతేకాకుండా సంబంధిత వ‌ర్గాల ప్ర‌యోజ‌నం కోసం ప్ర‌త్యేక కార్యక‌లాపాల‌ ను సైతం చేప‌డుతాయి. ఫ‌లితం గా ఈ సంస్థ లు ప్ర‌పంచ శ్రేణి బోధ‌న సదుపాయాలను అందించే మరియు కొత్త కొత్త ప‌ద్ధ‌తుల‌ ను అవ‌లంబించడం ద్వారా ప‌రిశోధ‌న స‌దుపాయాల‌ ను స‌మ‌కూర్చే స్థితి కి ఎదగడం సాధ్యపడుతుంది.
నమామి బ్రహ్మపుత్ర ఉత్సవం సందర్భంగా శుభాకాంక్షలు తెలిపిన  ప్రధాన మంత్రి

ప్రధాన మంత్రి శ్రీ నరేంద్ర మోదీ ‘నమామి బ్రహ్మపుత్ర’ ఉత్సవ సందర్భంగా శుభాకాంక్షలు తెలియజేశారు. ‘‘నమామి బ్రహ్మపుత్ర ఉత్సవానికి అస్సాం ప్రభుత్వం శ్రీకారం చుడుతుండడం గొప్పగా గర్వించదగిన విషయం. ఈ ఉత్సవానికి ఇవే నా శుభాకాంక్షలు. అస్సాం, ఈశాన్య రాష్ట్రాల ప్రాణరక్షక నది బ్రహ్మపుత్ర నది. ఈ ప్రాంత ప్రజలకు ఈ నది జీవనోపాధి వనరు కూడా. భారతదేశ చరిత్రలో, సంస్కృతిలో నదులు ప్రధాన పాత్రను పోషిస్తున్నాయి. భారతదేశ వికాసాన్ని దృష్టిలో పెట్టుకొని నదులను పరిశుభ్రంగా ఉంచే దిశగా మనమందరం కృషి చేద్దాం. నమామి బ్రహ్మపుత్ర ను గురించి మరిన్ని వివరాలను http://namamibrahmaputra.com కు లాగాన్ అయ్యి తెలుసుకోవచ్చు’’ అని ప్రధాన మంత్రి తన సందేశంలో పేర్కొన్నారు.
ఆసియా కుస్తీ చాంపియన్ షిప్ లో స్వర్ణాన్ని గెల్చుకున్న శ్రీ బజరంగ్ పూనియా కు ప్రధాన మంత్రి అభినందనలు

ప్రధాన మంత్రి శ్రీ నరేంద్ర మోదీ ఆసియా కుస్తీ చాంపియన్ షిప్ లో స్వర్ణాన్ని గెల్చుకున్న శ్రీ బజరంగ్ పూనియా ను అభినందించారు. “ఆసియా కుస్తీ చాంపియన్ షిప్ లో స్వర్ణాన్ని సాధించిన శ్రీ బజరంగ్ పూనియా కు అభినందనలు. ఆయన ప్రశంసాయోగ్యమైన విజయ సాధనను చూసి భారతదేశం చాలా గర్వపడుతోంది” అని ప్రధాన మంత్రి తన సందేశంలో పేర్కొన్నారు.
మ‌ధ్య ప్ర‌దేశ్ లోని కొన్ని ప్రాంతాల లో పిడుగు పాటు కార‌ణం గా ప్రాణన‌ష్టం జ‌రిగినందుకు సంతాపం తెలిపిన ప్ర‌ధాన మంత్రి

మ‌ధ్య ప్ర‌దేశ్ లోని కొన్ని ప్రాంతాల లో పిడుగు పాటు కార‌ణం గా ప్రాణ‌న‌ష్టం జ‌రిగినందుకు ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్య‌క్తం చేసి, బాధితుల‌ కు ప‌రిహారాన్ని ప్ర‌క‌టించారు. ‘‘మ‌ధ్య ప్ర‌దేశ్ లోని కొన్ని ప్రాంతాల లో పిడుగుపాటు కారణం గా ప్రాణ‌న‌ష్టం జ‌రిగింద‌ని తెలిసి దుఃఖం క‌లిగింది. బాధితుల కు రాష్ట్ర ప్ర‌భుత్వం సాధ్య‌మైన అన్ని రకాలు గాను సాయపడుతుంది. మృతుల ద‌గ్గ‌రి సంబంధికుల కు 2 ల‌క్ష‌ల రూపాయ‌ల వంతున‌, అలాగే గాయ‌ప‌డ్డ‌ వారికి 50,000 రూపాయ‌ల వంతున పిఎమ్ఎన్ఆర్ఎఫ్ నుంచి ఇవ్వ‌డం జ‌రుగుతుంది: ప్ర‌ధాన మంత్రి న‌రేంద్ర మోదీ’’ అని ఒక ట్వీట్ లో పిఎమ్ఒ తెలిపింది.
భారీ వర్షాలకు కుంభ్ లో వాటిల్లిన ప్రాణ నష్టం పట్ల దు:ఖం వ్యక్తం చేసిన ప్రధాన మంత్రి; కుంభ్ లో సాధువులు, యాత్రికులు, పర్యటకులందరి భద్రత కోసం ప్రార్థిస్తున్నట్లు ప్రకటన

భారీ వర్షాల కారణంగా కుంభ్ మేళా లో పలువురు ప్రాణాలు కోల్పోవడం పట్ల ప్రధాన మంత్రి శ్రీ నరేంద్ర మోదీ దు:ఖం వెలిబుచ్చారు. కుంభ్ లో సాధువులు, యాత్రికులు, పర్యటకులందరు క్షేమంగా ఉండాలని తాను ప్రార్థించినట్లు ఆయన ప్రకటించారు. ” భారీ వర్షాల వల్ల కుంభ్ లో ప్రాణనష్టం సంభవించడం నన్ను ఎంతో మానసిక క్షోభకు గురి చేసింది. ఈ దు:ఖం నుంచి తేరుకోవడానికి మృతుల కుటుంబ స‌భ్యుల‌కు ఆ ఈశ్వరుడు మనోబలాన్ని ప్రసాదించు గాక. గాయాల బారిన పడిన వారు త్వరగా కోలుకోవాలని నేను ఆశపడుతున్నాను. కుంభ్ కు తరలి వచ్చిన సాధువులు, యాత్రికులు, పర్యటకుల యోగ క్షేమాల కోసం, వారు సురక్షితంగా ఉండడం కోసం నేను ప్రార్థన చేస్తున్నాను” అని ప్రధాన మంత్రి పేర్కొన్నారు.
అంతర్జాతీయ మహిళా దినం నాడు నారీ శక్తికి ప్రణామం చేసిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ అంతర్జాతీయ మహిళా దినం సందర్భంగా నారీ శక్తి యొక్క సాహసానికి ప్రణామం చేశారు. ‘‘అంతర్జాతీయ మహిళా దినం సందర్భంగా నారీ శక్తి యొక్క అజేయ సాహసానికి, దృఢ సంకల్పానికి, అంకితభావానికి ప్రణమిల్లుతున్నాను. నారీ శక్తికి సంబంధించినంతవరకు మహిళల ఆర్థిక సాధికారిత, స్వావలంబన మరియు సాంఘిక సమానత్వాన్ని పెంపొందించేందుకుగాను భారత ప్రభుత్వం వివిధ కార్యక్రమాలను అమలుపరచే సంకల్పంతో ముందుకు సాగుతోంది. మహిళా సర్పంచ్ ల సమావేశాన్ని ఉద్దేశించి ప్రసంగించడం కోసం, స్వచ్ఛ భారత్ గమ్యం దిశగా బాట వేసేందుకు శ్రమిస్తున్న వారిని సత్కరించడం కోసం నేను ఎదురుచూస్తున్నాను’’ అని ప్రధాన మంత్రి తన సందేశంలో పేర్కొన్నారు.
జూనియ‌ర్ వ‌రల్డ్ ఛాంపియ‌న్ షిప్ ప‌త‌కాల జాబితాలో భార‌త షూటింగ్ బృ్గ్రందం అగ్ర‌స్థానంలో నిలిచినందుకు ప్ర‌శంసించిన ప్ర‌ధాన‌మంత్రి

జూనియ‌ర్ వ‌రల్డ్ ఛాంపియ‌న్ షిప్ పోటీల‌లో,16 స్వ‌ర్ణ‌ప‌త‌కాల‌తో స‌హా 40 ప‌త‌కాల‌ను సాధించి అగ్ర‌స్థానంలో నిలిచిన భార‌త షూట‌ర్ల‌ను ప్ర‌ధాన‌మంత్రి శ్రీ న‌రేంద్ర మోదీ అభినందించారు. ఇందుకు సంబంధించి ప్ర‌ధాన‌మంత్రి ట్విట్ట‌ర్ ద్వారా ఒక సందేశ‌మిస్తూ,… ” మ‌న షూట‌ర్లు అద్భుత‌మైన ప్ర‌తిభ క‌న‌బ‌రచారు. షూటింగ్ జూనియ‌ర్ వ‌రల్డ్ చాంపియ‌న్‌షిప్ లో 16 స్వ‌ర్ణ‌ప‌త‌కాల‌తో సహా 40 మెడ‌ల్స్‌తో ఇండియా అగ్ర‌భాగాన నిలిచింది. షూటింగ్ బృందానికి అభినంద‌న‌లు. వారి భ‌విష్య‌త్ కృషికి శుభాభినంద‌న‌లు. ఈ విజ‌యం ఎంతో మంది వ‌ర్ధ‌మాన షూట‌ర్ల‌కు ప్రేర‌ణ నిస్తుంది.”
ఉజ్‌బెకిస్తాన్ లోని అందిజాన్ ప్రాంతం లో ఉజ్‌బెక్- ఇండియ‌న్ ఫ్రీ ఫార్మ‌స్యూటిక‌ల్ జోన్ స్థాప‌న లో స‌హ‌కారానికై  భార‌త‌దేశం, ఉజ్‌బెకిస్తాన్ ల మ‌ధ్య ఎంఒయు కు ఆమోదం తెలిపిన మంత్రివ‌ర్గం

ఉజ్‌బెకిస్తాన్ లోని అందిజాన్ ప్రాంతం లో ఉజ్‌బెక్ – ఇండియ‌న్ ఫ్రీ ఫార్మ‌స్యూటిక‌ల్ జోన్ స్థాప‌న లో స‌హ‌కారానికి గాను భార‌త‌దేశం, ఉజ్‌బెకిస్తాన్ ల మ‌ధ్య అవ‌గాహ‌న పూర్వ‌క ఒప్పందానికి (ఎంఒయు కు) ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ వహించిన కేంద్ర మంత్రివ‌ర్గ స‌మావేశం ఆమోదం తెలిపింది. ఉజ్‌బెకిస్తాన్ అధ్య‌క్షులు 2018వ సంవ‌త్స‌రం అక్టోబ‌రు 1వ తేదీ నాడు భార‌త‌దేశాన్ని సంద‌ర్శించే సంద‌ర్భంగా ఈ ఎంఒయు పై సంత‌కాలు జ‌రుగ‌నున్నాయి. రెండు దేశాల లోను ఫార్మాస్యూటిక‌ల్స్ మరియు బ‌యోఫార్మ‌స్యూటిక‌ల్ ఇండస్ట్రీ వృద్ధి కి గ‌ల ప్రాముఖ్యాన్ని మ‌రియు ఫార్మ‌ాస్యూటిక‌ల్, బ‌యోఫార్మాస్యూటిక‌ల్ రంగాల‌లో వ్యాపారం, ప‌రిశ్ర‌మ, ఇంకా ఉత్ప‌త్తి ల ప‌రంగా ప‌ర‌స్ప‌ర స‌హ‌కారానికి గ‌ల ప్రాముఖ్యాన్ని దృష్టి లో పెట్టుకొని ద్వైపాక్షిక స‌హ‌కారం కోసం ఒక రూపాత్మ‌క యంత్రాంగాన్ని నెల‌కొల్పాలని ఇరు దేశాలు ప్ర‌య‌త్నాలు చేస్తూ వ‌స్తున్నాయి. ఈ ఎంఒయు ఉజ్‌బెకిస్తాన్ లో గ‌ల అందిజాన్ ప్రాంతంలో ఉజ్‌బెక్ – ఇండియ‌న్ ఫ్రీ ఫార్మాస్యూటిక‌ల్ జోన్ ను ఏర్పాటు చేసేందుకు అనువు గా ఒక స‌హ‌కార పూర్వ‌క‌మైన చ‌ట్రానికి వీలు క‌ల్పిస్తుంది. అంతేకాకుండా, భార‌త‌దేశ ఫార్మాస్యూటిక‌ల్ కంపెనీలు, బ‌యోఫార్మాస్యూటిక‌ల్ కంపెనీ లు ఉజ్‌బెక్ – ఇండియ‌న్ ఫ్రీ ఫార్మాస్యూటిక‌ల్ జోన్ లో ఉత్ప‌త్తి క‌ర్మాగారాల లో పెట్టుబ‌డి పెట్ట‌డానికి మ‌రియు ఉత్ప‌త్తి క‌ర్మాగారాల‌ను నెల‌కొల్ప‌డానికి కూడా మార్గాన్ని ఈ ఎంఒయు సుగ‌మం చేస్తుంది.
కేంద్ర జాబితాలోని ఇతర వెనుకబడిన తరగతుల జాబితా ఉపవర్గీకరణకు ఏర్పాటైన కమిటీకి మరో రెండు నెలల గడువు ఇచ్చే ప్రతిపాదనకు కేబినెట్ ఆమోదం

దేశం లో భిన్న వర్గాలకు చెందిన ప్రజల సర్వతోముఖాభివృద్ధికి ప్రధానమంత్రి శ్రీ నరేంద్రమోదీ సారథ్యంలోని ఎన్డీయే ప్రభుత్వం కట్టుబడి ఉంది. ఇందులో భాగంగానే ఒబిసి కులాలు/ జాతులకు చెందిన వారందరికీ ప్రభుత్వ ప్రయోజనాలు సమానంగా అందేలా చూడడం కోసం రాజ్యాంగంలోని 340 అధికరణం కింద ప్రభుత్వం ఒక కమిషన్ ను నియమించింది. కేంద్ర జాబితాలోని ఒబిసిల్లో ఉపవర్గీకరణ అంశం పరిశీలించడం ఈ కమిటీ బాధ్యత. ప్రధానమంత్రి శ్రీ నరేంద్రమోదీ నాయకత్వంలో సమావేశమైన కేంద్ర కేబినెట్ ఇతర వెనుకబడిన వర్గాల ఉపవర్గీకరణకు ఏర్పాటైన కమిషన్ గడువును మరో రెండు నెలల పాటు అంటే 2019 జూలై 31 వరకు పొడిగించేందుకు ఆమోదం తెలిపింది. ఈ కమిటీ ప్రస్తుత గడువు 2019 మే 31తో ముగిసిపోయింది. కమిషన్ కు పొడిగింపు ఇవ్వడం ఇది ఆరో సారి. ప్రభావం: కేంద్ర జాబితాలోని ఇతర వెనుకబడిన వర్గాల ఉపవర్గీకరణ కమిషన్ గడువు పొడిగించడం వల్ల ఆ కమిషన్ వివిధ వర్గాలతో సంప్రదింపులు జరిపేందుకు మరింత అవకాశం కలుగుతుంది. దాని వల్ల కమిషన్ ప్రభుత్వానికి సమగ్ర నివేదిక అందించగలుగుతుంది. పూర్వరంగం: రాజ్యాంగంలోని 340వ అధికరణం కింద 2017 అక్టోబర్ 2వ తేదీన రాష్ట్రపతి ఆమోదం మేరకు ఈ కమిషన్ ఏర్పాటు చేశారు. జస్టిస్ (రిటైర్డ్) జి రోహిణి సారథ్యంలోని ఈ కమిషన్ 2017 అక్టోబర్ లో పని ప్రారంభించింది. ఒబిసిల్లో ఉపవర్గీకరణ విషయంలో రాష్ర్టాలు, కేంద్రపాలిత ప్రాంతాలు, రాష్ట్ర స్థాయి వెనుకబడిన వర్గాల కమిషన్లతో సంప్రదింపులు నిర్వహించింది. గతంలో కమిషన్ జారీ చేసిన సంప్రదింపుల పత్రంపై ఆయా వర్గాలు వెలిబుచ్చిన అభిప్రాయాలపై మరింత విస్తృతంగా చర్చించాల్సిన అవసరం ఉన్నట్టు కమిషన్ భావించింది. పూర్తి స్థాయిలో అర్హత గల ఏ వర్గానికి కొత్త జాబితాలో స్థానం లేకుండా పోవడాన్ని నివారించాలంటే మరింత విస్తృతమైన చర్చలు అవసరమని నివేదించింది. ఇందుకు మరో రెండు నెలల గడువు పట్టవచ్చు. ఈ అంశం ఆధారంగానే 2019 జూలై 31 వరకు తమకు మరో రెండు నెలల గడువు ఇవ్వాలని కేంద్రప్రభుత్వాన్ని అభ్యర్థించింది.
గోవా ముఖ్యమంత్రిగా పదవీప్రమాణం స్వీకరిస్తున్న శ్రీ మనోహర్ పర్రికర్ ను అభినందించిన ప్రధాన మంత్రి

గోవా ముఖ్యమంత్రిగా పదవీస్వీకార ప్రమాణం చేస్తున్న శ్రీ మనోహర్ పర్రికర్ ను ప్ర‌ధాన మంత్రి శ్రీ న‌రేంద్ర మోదీ అభినందించారు. “శ్రీ మనోహర్ పర్రికర్ కు, ఆయన బృందానికి పదవీస్వీకార ప్రమాణ తరుణంలో అభినందనలు. గోవా ను పురోగతిపథంలో కొత్త శిఖరాలకు చేర్చడంలో మీకు ఇవే నా శుభాకాంక్షలు” అని ప్రధాన మంత్రి తన సందేశంలో పేర్కొన్నారు.
ప్ర‌వాసి భార‌తీయ కేంద్రాన్ని ప్రారంభించిన ప్ర‌ధాని

ప్ర‌ధాని శ్రీ న‌రేంద్ర మోదీ న్యూఢిల్లీలో ప్ర‌వాసి భార‌తీయ కేంద్రాన్ని ప్రారంభించారు. ఇలాంటి కార్య‌క్ర‌మం నిర్వ‌హ‌ణ‌కు మ‌హాత్మాగాంధీ, మాజీ ప్ర‌ధాని లాల్‌బ‌హ‌దూర్ శాస్త్రి జ‌యంతిని మించిన సంద‌ర్భం మ‌రొక‌టుండ‌ద‌ని ప్ర‌ధాని ఈ సంద‌ర్భంగా అన్నారు. మ‌హాత్మాగాంధీ దేశాన్ని వ‌దిలి వెళ్ళి జాతి నిర్మాణం పిలుపుతో తిరిగి వ‌చ్చార‌ని ఆయ‌న చెప్పారు. విదేశాల్లో నివ‌శిస్తున్న భార‌తీయ సంత‌తి ప్ర‌జ‌ల‌ను కేవ‌లం సంఖ్యాప‌రంగా కాకుండా బ‌లం ఆధారంగా చూడాల‌ని ప్ర‌ధాని అన్నారు. “బ్రెయిన్ డ్రెయిన్” (మేథోవ‌ల‌స‌) కాలం చెల్లిపోయిన మాట అని ఆయ‌న వ్యాఖ్యానించారు. మ‌న ప్ర‌వాస భార‌తీయుల బ‌లాన్ని బ‌ట్టి దాన్ని ” బ్రెయిన్ గెయిన్” గా (మేథో లాభం) మార్చాల్సిన అవ‌స‌రం ఉందని ఆయ‌న చెప్పారు. ప్ర‌పంచం యావ‌త్తు మ‌నతో క‌లిసి ప్ర‌యాణం చేసేందుకు ఎంతో ఆస‌క్తి ప్ర‌ద‌ర్శిస్తున్న త‌రుణంలో “మ‌న‌కి తెలియ‌ని వారు అనే భ‌యం” పురోగ‌తికి ప్ర‌ధాన అవ‌రోధం అవుతుంద‌ని హెచ్చ‌రిస్తూ ఈ భ‌యాన్ని దాటేందుకు ప్ర‌వాస భార‌తీయులు స‌హాయ‌కారిగా నిలుస్తార‌ని ప్ర‌ధాని చెప్పారు. ప్ర‌పంచంలోని ప‌లు దేశాల్లో నివ‌శిస్తున్న ప్ర‌వాస భార‌తీయుల‌తో అనుసంధానం కావ‌ల‌సిన అవ‌స‌రాన్ని నొక్కి చెబుతూ మాజీ ప్ర‌ధాని అట‌ల్ బిహారీ వాజ్ పేయి ప్ర‌వాసి భార‌తీయ అనే భావనను ఆవిష్క‌రించార‌ని, ఆ త‌ర్వాత వ‌చ్చిన ప్ర‌భుత్వాల‌న్నీ దాన్ని అనుస‌రిస్తూ వ‌చ్చాయ‌ని ప్ర‌ధాని తెలిపారు. గ‌త రెండేళ్ళ కాలంలో భార‌త‌దేశం ప్ర‌త్యేకించి విదేశాంగ మంత్రిత్వ శాఖ మాన‌వ‌తాపూర్వ‌క‌మైన కృషి ఎంతో చేసిందని ప్ర‌ధాని తెలిపారు. ఒక్క భార‌తీయుల‌నే కాదు…ప‌లు దేశాల పౌరుల‌ను సంఘ‌ర్ష‌ణ‌లు, వైప‌రీత్యాలు చెల‌రేగిన ప్రాంతాల నుంచి ర‌క్షించిన విష‌యం ఆయ‌న గుర్తు చేశారు. భార‌త్ ఎన్న‌డూ మ‌రో జాతిపై దాడి చేయ‌లేద‌ని ప్ర‌ధాని చెప్పారు. రెండు ప్ర‌పంచ యుద్ధాల స‌మ‌యంలోనూ విదేశీ భూభాగాల‌ను కాపాడేందుకు భార‌త సైనికులు ప్రాణాలు ఫ‌ణంగా పెట్టిన విష‌యం ఆయ‌న గుర్తు చేశారు. ఈ త్యాగాల‌ను ప్ర‌పంచం గుర్తించాల్సి ఉన్న‌ద‌ని ఆయ‌న అన్నారు. ఈ సంద‌ర్భంగా ప్ర‌ధాని “గాంధీ-ఏక్ ప్ర‌వాసి” ప్ర‌ద‌ర్శ‌న‌ను తిల‌కించారు. మ‌ధుమేహం అదుపులో ఉంచేందుకు యోగా అనే పుస్త‌కాన్ని కూడా ఆయ‌న ఆవిష్క‌రించారు. “నో ఇండియా క్విజ్‌” లో గెలిచిన వారికి ప్ర‌ధాని బ‌హుమ‌తులు అంద‌చేశారు.
భారతదేశంలో ప్రజల కు టీకామందు ను ఇప్పించే కార్యక్రమం మరొక ముఖ్యమైన మైలురాయి ని దాటినందుకుసంతోషాన్ని వ్యక్తం చేసిన ప్రధాన మంత్రి

భారతదేశం లో ప్రజల కు టీకామందు ను ఇప్పించే కార్యక్రమం మరొక ముఖ్యమైన మైలురాయి ని దాటినందుకు ప్రధాన మంత్రి శ్రీ నరేంద్ర మోదీ సంతోషాన్ని వ్యక్తం చేశారు. ప్రస్తుతం భారతదేశం జనాభా లో అర్హత కలిగిన వారిలో 50 శాతానికి పైగా టీకామందు ను ఇప్పించడం పూర్తి అయింది. ఆరోగ్యం మరియు కుటుంబ సంక్షేమం శాఖ కేంద్ర మంత్రి డాక్టర్ మన్ సుఖ్ మాండవియా ట్వీట్ కు ప్రధాన మంత్రి సమాధానం గా తాను ఒక ట్వీట్ లో – ‘‘భారతదేశం లో ప్రజల కు టీకామందు ను ఇప్పించే కార్యక్రమం లో మరొక ముఖ్యమైనటువంటి మైలురాయి ని అధిగమించడం జరిగింది. కోవిడ్ -19 కి వ్యతిరేకం గా సాగుతున్న పోరాటాన్ని పటిష్టపరచడం లో ఈ వేగ గతి ని ఇలాగే కొనసాగిస్తూ ముందుకు పోవడం ముఖ్యం. అవును మరి, ముఖాని కి మాస్క్ ను పెట్టుకోవడం, ఒక వ్యక్తి కి మరొక వ్యక్తి కి నడుమ సురక్షిత దూరాన్ని పాటించడం సహా కోవిడ్ -19 సంబంధి ఇతర ప్రోటోకాల్స్ అన్నింటిని అనుసరిస్తూ ఉండవలసిందే.’’ అని పేర్కొన్నారు.
ఢిల్లీ-మేరఠ్  ఎక్స్‌ప్రెస్ వే యొక్క ఒక‌టో ద‌శ‌ను, ఈస్ట‌ర్న్ పెరిఫెర‌ల్ ఎక్స్‌ప్రెస్ వే ను ప్రారంభించిన ప్ర‌ధాన మంత్రి

ఢిల్లీ ఎన్‌సిఆర్ రీజియ‌న్ లో కొత్త‌గా నిర్మించిన రెండు ఎక్స్‌ప్రెస్ వే ల‌ను ప్ర‌ధాన మంత్రి శ్రీ న‌రేంద్ర మోదీ దేశ ప్ర‌జ‌ల‌కు ఆదివారం నాడు అంకితం చేశారు. వీటిలో ఒక‌టోది నిజాముద్దీన్ వంతెన నుండి ఢిల్లీ-యుపి స‌రిహ‌ద్దు వ‌ర‌కు విస్త‌రించి ఉన్నటువంటి ఢిల్లీ-మేరఠ్ ఎక్స్‌ప్రెస్ వే యొక్క ఒక‌టో ద‌శ‌. ఇది 14 దోవ ల‌తో ఉంది. దీనిలో ప్రవేశ నియంత్రణ స‌దుపాయం ఉంది. ఇక రెండో ప్రోజెక్టు ఎన్‌హెచ్ 1 లో కుండ్ లీ నుండి ఎన్‌హెచ్ 2 ప‌ల్ వాల్ వ‌ర‌కు విస్త‌రించి ఉన్న‌టువంటి 135 కిలో మీట‌ర్ల పొడ‌వైన ఈస్ట‌ర్న్ పెరిఫెర‌ల్ ఎక్స్‌ప్రెస్ వే (ఇపిఇ). ఢిల్లీ-మేరఠ్ ఎక్స్‌ప్రెస్ వే నిర్మాణం పూర్తి అయిందంటే గ‌నుక నేష‌న‌ల్ కేపిట‌ల్ నుండి మేరఠ్ కు మ‌రియు ఉత్త‌ర్ ప్ర‌దేశ్ పశ్చిమ ప్రాంతం లోని అనేక క్షేత్రాల‌కు, ఇంకా ఉత్త‌రాఖండ్ కు ప్ర‌యాణ స‌మ‌యం చెప్పుకోద‌గ్గ స్థాయిలో త‌గ్గిపోగలదు. ఢిల్లీ-మేరఠ్ ఎక్స్‌ప్రెస్ వే ప్రారంభోత్స‌వం అనంత‌రం, జాతీయ రహదారి త‌నిఖీ కై నూత‌నంగా నిర్మించిన‌ ర‌హ‌దారి పై కొన్ని కిలో మీట‌ర్ల దూరం పాటు ఓపెన్ జీప్ లో ప్ర‌యాణించిన ప్ర‌ధాన మంత్రి కి ప్ర‌జ‌లు అభినంద‌న‌లు తెలిపారు. ఈస్ట‌ర్న్ పెరిఫెర‌ల్ ఎక్స్‌ప్రెస్ వే (ఇపిఇ) రెండు లక్ష్యాల‌ను సాధించ‌డంలో తోడ్ప‌డ‌నుంది. వాటిలో ఒకటో లక్ష్యం నేష‌న‌ల్ కేపిట‌ల్ లో వాహ‌నాల రాక‌పోక‌ల‌ ర‌ద్దీని త‌గ్గించ‌డం కాగా, రెండో లక్ష్యం కాలుష్యం బారి నుండి విముక్తి ని క‌ల్పించ‌డం. ఇందుకోసం ఢిల్లీయేతర ప్రాంతాలకు వెళ్లే వాహ‌నాల‌ను దారి మ‌ళ్ళిస్తారు. ఈ సంద‌ర్భంగా బాగ్‌ప‌త్ లో నిర్వ‌హించిన ఒక జ‌నస‌భ లో ప్ర‌ధాన మంత్రి ప్ర‌సంగిస్తూ, ఢిల్లీ-మేరఠ్ ఎక్స్‌ప్రెస్ వే యావత్తు వ్యాపనం త్వ‌ర‌లో పూర్తి కాగలదన్న విశ్వాసాన్ని వ్య‌క్తం చేశారు. ఈస్ట‌ర్న్ పెరిఫెర‌ల్ ఎక్స్‌ప్రెస్ వే ఢిల్లీ లో వాహ‌నాల ర‌ద్దీని త‌గ్గించ‌డంలో స‌హాయ‌కారి కాగ‌ల‌ద‌ని ఆయ‌న పేర్కొన్నారు. ప్ర‌జ‌ల జీవ‌న ప్ర‌మాణాల‌ను పెంచ‌డంలో ఆధునిక అవ‌స్థాప‌న ఒక ముఖ్యమైనటువంటి పాత్ర‌ను పోషించగలుగుతుంద‌ని ఆయ‌న చెప్పారు. అవ‌స్థాపన నిర్మాణం దిశ‌గా చేప‌డుతున్న చ‌ర్య‌ల‌ను గురించి ఆయ‌న వివ‌రించారు. ఈ చ‌ర్య‌ల‌లో ర‌హ‌దారులు, రైలు మార్గాలు, జ‌ల మార్గాల వంటివి భాగంగా ఉన్నాయి. అవ‌స్థాప‌న అభివృద్ధి వేగంగా సాగుతోందంటూ ఆయ‌న కొన్ని ఉదాహ‌ర‌ణ‌లను ప్రస్తావించారు. మ‌హిళ‌ల సాధికార‌త రంగంలో- స్వ‌చ్ఛ భార‌త్ అభియాన్ లో భాగంగా మ‌రుగుదొడ్ల నిర్మాణం మ‌రియు ఉజ్జ్వ‌ల యోజ‌న లో భాగంగా ఎల్‌పిజి క‌నెక్ష‌న్ లు- గురించి ప్ర‌ధాన మంత్రి చెప్పుకొచ్చారు. ఈ ప‌నులు మ‌హిళ‌ల జీవితాల‌ను స‌ర‌ళ‌త‌రం చేస్తున్నాయ‌ని ఆయ‌న అన్నారు. ముద్ర యోజ‌న లో భాగంగా ఇచ్చిన 13 కోట్ల రుణాల‌లో 75 శాతానికి మించి మ‌హిళా న‌వ పారిశ్రామికుల‌కు మంజూర‌య్యాయ‌ని ఆయ‌న తెలిపారు. షెడ్యూల్డు కులాలు మ‌రియు ఇత‌ర వెనుక‌బ‌డిన కులాల వారి కోసం తీసుకొన్న చ‌ర్య‌ల‌ను కూడా ప్ర‌ధాన మంత్రి ఏకరువుపెట్టారు. ఈ సంవ‌త్స‌ర‌పు కేంద్ర బ‌డ్జెటు లో గ్రామీణ అవ‌స్థాప‌న ను మ‌రియు వ్య‌వ‌సాయ అవ‌స్థాప‌న ను బ‌లోపేతం చేయ‌డానికి 14 ల‌క్ష‌ల కోట్ల రూపాయ‌ల‌ తాత్కాలిక మంజూరు జ‌రిగినట్లు ప్ర‌ధాన మంత్రి పేర్కొన్నారు.
పార్లమెంటు సభ్యులు శ్రీ రఘునాథ్ మోహాపాత్ర మృతికి సంతాపం తెలియజేసిన – ప్రధానమంత్రి

పార్లమెంటు సభ్యులు శ్రీ రఘునాథ్ మోహాపాత్ర గారు మృతి చెందడం పట్ల ప్రధానమంత్రి శ్రీ నరేంద్ర మోదీ, తీవ్ర విచారం వ్యక్తం చేశారు. ఈ మేరకు ప్రధానమంత్రి సామాజిక మాధ్యమంలో ఒక ట్వీట్ చేస్తూ, ” పార్లమెంటు సభ్యులు శ్రీ రఘునాథ్ మోహాపాత్ర గారు మరణం నాకు ఎంతో బాధ కలిగించింది. కళ, వాస్తుశిల్పం, సంస్కృతి కి సంబంధించి, ఆయన, అనేక మార్గదర్శక రచనలు చేశారు. సాంప్రదాయ హస్తకళలకు ప్రాచుర్యం కల్పించడానికి, ఆయన చేసిన కృషి, చిరస్మరణీయం. నా ఆలోచనలు ఎప్పుడూ, ఆయన కుటుంబం మరియు అభిమానుల తో ఉంటాయి. ఓం శాంతి.” అని పేర్కొన్నారు.
కాన్పూర్ లో భవనం కూలిన ఘటనలో ప్రాణనష్టం జరగడం పట్ల ప్రధాన మంత్రి సంతాపం తెలిపారు

ప్ర‌ధాన మంత్రి శ్రీ న‌రేంద్ర మోదీ కాన్పూర్ లో భవనం కూలిన ఘటనలో ప్రాణనష్టం జరగడం పట్ల సంతాపం వ్యక్తం చేశారు. “కాన్పూర్ లో భవనం కూలిన ఘటనలో ప్రాణాలు కోల్పోయిన వారి కుటుంబ సభ్యుల దు:ఖంలో నేను పాలు పంచుకొంటున్నాను. గాయపడిన వారు త్వరగా కోలుకోవాలని ప్రార్థిస్తున్నాను” అని ప్రధాన మంత్రి తన సందేశంలో పేర్కొన్నారు.
కేంద్ర మాజీమంత్రి శ్రీ దిగ్విజ‌య్ సిన్హ్ జాలా మృతిప‌ట్ల సంతాపం తెలిపిన ప్రధాన‌మంత్రి

కేంద్ర మాజీ మంత్రి శ్రీ దిగ్విజ‌య్ సిన్హ్ జాలా మృతిప‌ట్ల ప్ర‌ధాన‌మంత్రి శ్రీ న‌రేంద్ర మోదీ సంతాపం తెలిపారు. ఇందుకు సంబంధించి ప్ర‌ధాన‌మంత్రి ఒక ట్వీట్ చేస్తూ, కేంద్ర మాజీ మంత్రి శ్రీ దిగ్విజ‌య్‌సిన్హ్ జాలా జీ మ‌ర‌ణించార‌ని తెలిసి విచారం క‌లిగింది. గుజ‌రాత్ రాజ‌కీయాల‌లో, జాతీయ‌రాజ‌కీయాల‌లో ఆయ‌న చురుకైన పాత్ర పోషించారు. వారు చేసిన సామాజిక సేవ‌కు, ప‌ర్యావ‌ర‌ణం ప‌ట్ల వారికి ఉన్న ప్రేమ‌కు వారు ఎప్ప‌టికీ గుర్తుంటారు. వారి కుటుంబానికి నా సంతాపం తెలియ‌జేస్తున్నాను. ఓం శాంతి. అని ఆయ‌న త‌న సందేశంలో తెలిపారు.
ముప్ఫైఆరో జాతీయ క్రీడలు 2022 లో 10ఏళ్ల వయస్సు కలిగిన మల్లఖంబ్ క్రీడాకారుడు చిరంజీవి శౌర్యజీత్ ప్రదర్శన ను ప్రశంసించినప్రధాన మంత్రి

ప్రధాన మంత్రి శ్రీ నరేంద్ర మోదీ 36వ జాతీయ క్రీడలు 2022 లో అందరికంటే తక్కువ వయస్సు కలిగిన మల్లఖంబ్ క్రీడాకారుడు చిరంజీవి శౌర్యజపీత్ యొక్క ప్రదర్శన ను మెచ్చుకొన్నారు. గుజరాత్ ఇన్ఫార్ మేశన్ యొక్క ట్వీట్ ను ప్రధాన మంత్రి ఉదాహరిస్తూ, ‘‘ఎట్లాంటి స్టార్ ఆటగాడో కదా ఈ చిరంజీవి శౌర్యజీత్!’’ అంటూ తాను మరొక ట్వీట్ లో కొనియాడారు.
స్టార్ట్-అప్ స‌హ‌కారం అంశం పై భార‌త‌దేశం మరియు రిప‌బ్లిక్ ఆఫ్ కొరియా కు మ‌ధ్య ఎంఒయు కు ఆమోదం తెలిపిన మంత్రివ‌ర్గం

స్టార్ట్-అప్ స‌హ‌కారం అంశం పై భార‌త‌దేశం మరియు రిప‌బ్లిక్ ఆఫ్ కొరియా కు మ‌ధ్య అవ‌గాహ‌న పూర్వ‌క ఒప్పంద పత్రాని కి (ఎంఒయు) ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఎక్స్- పోస్ట్ ఫ్యాక్టో ఆమోదం తెలిపింది. ఈ ఎంఒయు పై 2019వ సంవ‌త్సరం ఫిబ్ర‌వ‌రి లో సంత‌కాల‌య్యాయి. ఈ ఎంఒయు రెండు దేశాల లోనూ స్టార్ట్-అప్ ల మ‌ధ్య ద్వైపాక్షిక స‌హ‌కారాని కి మార్గాన్ని సుగ‌మం చేయ‌డ‌మే కాకుండా అటువంటి స‌హ‌కారాన్ని ప్రోత్స‌హిస్తుంది కూడాను. ఈ క్రమం లో, ఆయా దేశాల జాతీయ చ‌ట్టాలు, నియ‌మ నిబంధ‌న‌ల తో పాటు ఉభ‌య దేశాలు ఒక ప‌క్షం గా ఉన్న ఏ అంత‌ర్జాతీయ ఒడంబ‌డిక‌లను, సంధులను మరియు ఒప్పందాలను కూడా ప‌రిగ‌ణ‌న లోకి తీసుకోవ‌డం జ‌రుగుతుంది.
కోవిడ్ 19 పై ప్ర‌ధాని శ్రీ న‌రే్ంద్ర మోదీ యూరోపియ‌న్ క‌మిష‌న్ అధ్య‌క్షురాలు గౌర‌వ‌నీయ ఉర్సులా వాన్ డెర్ లియెన్ మధ్య చ‌ర్చ‌లు

మ‌హమ్మారి కోవిడ్ -19 పై ప్ర‌ధాని శ్రీ న‌రేంద్ర మోదీ యూరోపియ‌న్ క‌మిష‌న్ అధ్య‌క్షురాలు హ‌ర్ ఎక్స్‌లెన్సీ ఉర్సులా వాన్ డెర్ లియెన్ మ‌ధ్య టెలిఫోన్ ద్వారా చ‌ర్చ‌లు జ‌రిగాయి. ప్ర‌పంచ‌వ్యాప్తంగా తీవ్ర ఆందోళ‌న క‌లిగిస్తున్న మ‌హ‌మ్మారి కోవిడ్ -19 కార‌ణంగా అంత‌ర్జాతీయంగా ఏర్ప‌డిన ప‌రిస్థితుల గురించి ఇరువురు నేత‌లు చ‌ర్చించుకున్నారు. కోవిడ్-19 కార‌ణంగా యూరోపియ‌న్ యూనియ‌న్ లో మ‌ర‌ణించిన‌వారికి ప్ర‌ధాని శ్రీ న‌రేంద్ర మోదీ నివాళి ఘ‌టించారు. ఈ మ‌హ‌మ్మారిని జ‌యించ‌డానికిగాను ప్ర‌పంచంలోని దేశాల మ‌ధ్య‌న స‌మ‌న్వ‌యం, స‌హ‌కారం చాలా అవ‌స‌ర‌మ‌ని ఈ సంద‌ర్భంగా ప్ర‌ధాని మోదీ అన్నారు. క‌రోనా వైర‌స్ వ్యాప్తిని అరికట్ట‌డానికిగాను భార‌తదేశంలో చేప‌ట్టిన చ‌ర్య‌ల గురించి ప్ర‌ధాని వివ‌రించారు. భార‌త‌దేశంలో వైర‌స్ వ్యాప్తి చెంద‌కుండా ప్ర‌ధాని శ్రీ న‌రేంద్ర మోదీ ముంద‌స్తుగా చేప‌ట్టిన చ‌ర్య‌లను ఆయ‌న నాయ‌క‌త్వ ప‌టిమను మిస్ వాన్ డెర్ లియెన్ ప్ర‌శంసించారు. వైర‌స్ వేగంగా వ్యాప్తి చెంద‌కుండా వుండ‌డానికి ప్ర‌ధాని తీసుకున్న చ‌ర్య‌లు ఉప‌యోగ‌ప‌డ్డాయ‌ని అన్నారు. అంతే కాదు కోవిడ్ 19 నేప‌థ్యంలో, భార‌త‌దేశంలో నివ‌సిస్తున్న యూరోపోయన్ యూనియ‌న్ పౌరులను ఆదుకోవ‌డానికిగాను భార‌త‌దేశం అందించిన స‌హాయం ప్ర‌శంస‌నీయంగా వుంద‌ని ఆమె అన్నారు. ఈ ప‌రిస్థితుల్లో నిత్యావ‌స‌రాల పంపిణీకి ఎలాంటి ఇబ్బందులు క‌ల‌గ‌కుండా చూసుకోవాల‌ని, మందులు లాంటివి అందుబాటులో వుండేలా చూసుకోవాల్సి వుంటుందని, వ్యాక్సిన్ అభివృద్ధిలో అంద‌రూ క‌లిసికట్టుగా ప‌ని చేయాల్సి వుంటుంద‌ని ఆమె అన్నారు. జి-20 దేశాల ప‌రిధిలో సాధ్య‌మ‌య్యే స‌హ‌కారం గురించి ఇరువురు నేత‌లు చ‌ర్చించుకున్నారు. ఈ నేప‌థ్యంలో నిర్వ‌హించ‌బోయే వీడియో కాన్ఫ‌రెన్స్ గురించి కూడా మాట్లాడుకున్నారు.
బెంగాల్ ఈస్ట‌ర్న్ ఫ్రంటియర్ రెగ్యులేశన్ ను స‌వ‌రించ‌డాని కి ఎక్స్-పోస్ట్ ఫ్యాక్టో  ఆమోదాన్ని మంజూరు చేసిన మంత్రిమండ‌లి

బెంగాల్ ఈస్ట‌ర్న్ ఫ్రంటియర్ (బిఇఎఫ్ఆర్), 1873ను స‌వ‌రించ‌డం కోసం భార‌త రాష్ట్రప‌తి రాజ్యాంగ 372వ అధిక‌ర‌ణం లోని క్లాజు (2)కు అనుగుణం గా జారీ చేసిన‌టువంటి ఆడాప్టేశన్ ఆఫ్ లాస్ (అమెండ్‌మెంట్‌) ఆర్డ‌ర్‌, 2019కి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జరిగిన కేంద్ర మంత్రివ‌ర్గ సమావేశం ఎక్స్-పోస్ట్ ఫ్యాక్టో ఆమోదం తెలిపింది. మణిపుర్ స్థానిక ప్ర‌జ‌ల కు పౌర‌స‌త్వ స‌ర‌వ‌ణ చ‌ట్టం, 2019 తాలూకు నిబంధ‌న‌ల నుండి ర‌క్ష‌ణ ను ఇవ్వ‌డం కోసం ఈ నోటిఫికేశన్ బిఇఎఫ్ఆర్ ను మ‌ణిపుర్ రాష్ట్రాని కి కూడా విస్త‌రించడం తో పాటు ప్ర‌స్తావిత రెగ్యులేశన్ లో అవ‌స‌ర‌మైన మార్పుల కు కూడా మార్గాన్ని సుగ‌మం చేస్తుంది.
రాజ్యాంగ దినోత్సవంపై రాజ్య సభలో జరిగిన చర్చ సందర్శంగా డాక్టర్ అంబేద్కర్ మార్గదర్శక సేవలను గుర్తుకు తెచ్చుకొంటూ, ప్రధాని చేసిన ప్రకటన

భారతదేశ రాజ్యాంగంలో కేవలం శాసనాలే ఉన్నాయని కాదు, అది ఒక సామాజిక పత్రం; మనకు మార్గదర్శకత్వం, స్ఫూర్తి అవసరమనిపించినపుడల్లా రాజ్యాంగాన్ని చదవవచ్చని ప్రధాన మంత్రి శ్రీ నరేంద్ర మోదీ అన్నారు. రాజ్యాంగ శిల్పి డాక్టర్ బి.ఆర్. అంబేద్కర్ 125వ జయంతితో పాటు రాజ్యాంగ దినోత్సవాన్నికూడా సంస్మరించుకొనేందుకు ఏర్పాటైన చర్చలో ప్రధాని పాలుపంచుకొంటూ ప్రసంగించారు. మనమందరం కలసి ముందంజ వేయడానికి మన రాజ్యాంగం మనకు శక్తిని ప్రసాదిస్తోందని ఆయన చెప్పారు. “రాజ్యాంగ సభ సభ్యులందరికీ శ్రద్ధాంజలి ఘటించవలసిన సందర్భమిది. డాక్టర్ బాబాసాహెబ్ అంబేద్కర్ అందించిన మార్గదర్శకమైన కృషిని ఈ దేశ ప్రజలు అలక్ష్యం చేయడం గాని, లేదా విస్మరించడం గాని చేయలేరు” అని శ్రీ మోదీ అన్నారు. “ఒక్క భారత్.. శ్రేష్ఠ భారత్”ను గురించిన తన స్వప్నాన్ని ప్రధాన మంత్రి ఈ సందర్భంగా చెప్పుకొచ్చారు. సర్దార్ పటేల్ జయంతి నాడు నిర్వహించిన ‘ఏకత కోసం పరుగు’ కార్యక్రమ వేళ ఏక్ భారత్- శ్రేష్ఠ భారత్ ను మొదటి సారిగా ప్రధాని ప్రస్తావించారు. ప్రధాన మంత్రి తన వ్యాఖ్యలలో భాగంగా డాక్టర్ అంబేద్కర్, శ్రీ జవహర్లాల్ నెహ్రూ, డాక్టర్ సర్వేపల్లి రాధాకృష్ణన్, ఇంకా శ్రీ మ్యాక్స్ ముల్లర్ల మాటలను ప్రస్తావించి, వారు కన్న కలలకు సంబంధించిన వేరువేరు అంశాలను గురించి పేర్కొన్నారు.
భారీ ప‌రిశ్ర‌మ‌ల రంగంలో ద్వైపాక్షిక‌ సహకారంపై చెక్ రిపబ్లిక్ తో ఒడంబడికల ప్రాథమిక పత్రం  పై సంతకాలు జరిగిన సంగతి కేంద్ర మంత్రివర్గానికి నివేదన

భారీ ప‌రిశ్ర‌మ‌ల రంగంలో, మరీ ముఖ్యంగా.. పారిశ్రామిక సహకారం, నిర్మాణ రంగ సంబంధమైన ద్వైపాక్షిక‌ సహకారంపై చెక్ రిపబ్లిక్ తో ఒడంబడికల ప్రాథమిక పత్రం (ప్రోటోకాల్) మీద సంతకాలు జరిగిన సంగతిని కేంద్ర మంత్రిమండలి దృష్టికి తీసుకువచ్చారు. కేంద్ర మంత్రివర్గ సమావేశానికి ప్రధాన మంత్రి శ్రీ నరేంద్ర మోదీ అధ్యక్ష‌త వ‌హించారు. ఇప్పటికే భారతదేశంలో న‌డుస్తున్న‌పరిశ్రమల ఆధునికీకరణకు చెక్ కంపెనీలు తోడ్పడాలనేది ఈ ప్రోటోకాల్ ఉద్దేశంగా ఉంది. ప్రత్యేకించి 1960 దశకం మొదట్లో చెక్ అండదండలతో రాంచీలో ఏర్పాటైన కేంద్ర ప్రభుత్వ రంగ సంస్థ అయిన హెవీ ఇంజినీరింగ్ కార్పొరేషన్ కు చెందిన 3 ప్లాంట్లు కూడా ఆధునికీకరణ జరగాల్సిన సంస్థల జాబితాలో ఉన్నాయి. పరస్పర ప్రయోజనాలు, సహకారం అనే సిద్ధాంతం ఆధారంగా, ఇరు దేశాలలో అమలులో ఉన్న చ‌ట్టాల‌కు అనుగుణంగా, అంత‌ర్జాతీయ ఒప్పందాల ప‌రిధిలో ఈ రెండు దేశాల బాధ్యతలను ప‌రిగ‌ణ‌న‌లోకి తీసుకొని భారీ పరిశ్రమల రంగంలో ద్వైపాక్షిక‌ సహకారాన్ని పెంపొందింపచేసుకోవడమే తాజా ప్రోటోకాల్ ధ్యేయం.
యూఎస్‌ ఓపెన్‌ మిక్స్‌డ్‌ డబుల్స్‌ టైటిల్ను గెలుచుకొన్న‌ లియాండర్‌ పేస్‌, మార్టినా హింగీస్‌ జోడీకి ప్రధాని అభినందనలు

యూఎస్‌ ఓపెన్‌ మిక్స్‌డ్‌ డబుల్స్‌ టైటిల్ను గెలుచుకొన్న‌ లియాండర్‌ పేస్‌, మార్టినా హింగీస్‌ ద్వయానికి ప్రధాన మంత్రి నరేంద్ర మోదీ అభినందనలు తెలిపారు. “చాలా బాగా ఆడారు, మీరు సాధించినది గొప్ప విజయం, మీ విజయం పట్ల మేమందరం చాలా సంతోషంగా ఉన్నాము” అని ట్విట్టర్ ద్వారా విజేతలకు ప్రధాని అభినందనలు తెలిపారు.
పంజాబ్ముఖ్యమంత్రి గా పదవీ ప్రమాణం చేసిన శ్రీ చరణ్ జీత్ సింహ్ చన్ని కి అభినందనలుతెలిపిన ప్రధాన మంత్రి

పంజాబ్ ముఖ్యమంత్రి గా పదవీ ప్రమాణాన్ని స్వీకరించిన శ్రీ చరణ్ జీత్ సింహ్ చన్నీ గారి కి ప్రధాన మంత్రి శ్రీ నరేంద్ర మోదీ అభినందన లు తెలిపారు. ‘‘పంజాబ్ ముఖ్యమంత్రి గా పదవీ ప్రమాణాన్ని స్వీకరించిన శ్రీ చరణ్ జీత్ సింహ్ చన్ని గారి కి అభినందన లు. పంజాబ్ ప్రజల అభ్యున్నతి కోసం పంజాబ్ ప్రభుత్వం తో కలసి పని చేయడాన్ని కొనసాగించడం జరుగుతుంది’’ అని ప్రధాన మంత్రి ఒక ట్వీట్ లో పేర్కొన్నారు.